Ez az egész már az elejétől kezdve bűzlött. Olimpiát majd rendezzünk akkor, ha lesz rá pénzünk, és ha ezt tényleg a többség is akarja.

Kovács Ági, Darnyi Tamás, Kulcsár Győző az aláírók között. A kudarc nem befolyásolja hitüket.

Előremenekül a NOB-elnök. A két, ultimátumot adó pályázóval biztosan ki tudnak egyezni.

Az Insidethegames.com-nak adott exkluzív interjút Fürjes Balázs, a Budapest 2024 olimpiai projekt vezetője, kijelentette, hiába vonta vissza a főváros a 24-es játékok megrendezésére benyújtott pályázatát, minden tervezett beruházást megvalósítanak.

A kormány megerősítette, miután visszavontuk a pályázatot, hogy minden tervezett épület elkészül ennek ellenére is. Mindig is azt mondtuk, hogy megcsináljuk. Mindez azt jelenti, a 2024-es projekt releváns lehet 2028-ban vagy 2032-ben

- idézték Fürjest, aki ódákat zengett Budapest és a játékok kapcsolatáról.

Budapest biztosan újraindul az olimpiáért, ez egy 120 éves álom. Magyarország szerelmes az olimpiába.

Vagyis hiába nincs pályázat, minden meglesz, a Duna-partra tervezett olimpiai stadion is, amiben pedig 2023-ban a főváros atlétikai-világbajnokságot rendezne - derült ki az Insidethegames cikkéből.

Eszerint a Nemzetközi Atlétikai Szövetséggel már megkezdődtek az egyeztetések a 2023-as vb-ről, Fürjes tárgyalt is ez ügyben Lord Sebastian Coe-val, a nemzetközi szövetség elnökével.

Aztán nem sokkal később Fürjes tisztázta a korábbi nyilatkozatát, az MTI-nek azt mondta, hogy

"Nincs napirenden a kérdés, hogy Budapest pályázzon a 2028-as vagy 2032-es nyári olimpiára, előkészítés sem zajlik ebben az ügyben".

(via 444, MTI)